వెల్లలూరు

వెల్లలూరు, గుంటూరు జిల్లా, పొన్నూరు మండలానికి చెందిన గ్రామం. ఇది మండల కేంద్రమైన పొన్నూరు నుండి 11 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 708 ఇళ్లతో, 2605 జనాభాతో 466 హెక్టార్లలో విస్తరించి ఉంది. గ్రామంలో మగవారి సంఖ్య 1316, ఆడవారి సంఖ్య 1289. షెడ్యూల్డ్ కులాల సంఖ్య 228 కాగా షెడ్యూల్డ్ తెగల సంఖ్య 8. గ్రామ జనగణన లొకేషన్ కోడ్ 590358.వెల్లలూరు గ్రామం గుంటూరుకు 18 కిలోమీటర్ల దూరంలో ఉంది. గుంటూరు నుంచి పొన్నూరు వెళ్లే రోడ్డులో ఈ గ్రామం ఉంది.

గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.

 భట్టిప్రోలు మండలం 
భట్టిప్రోలు మండలం లోని శివంగులపాలెం, భట్టిప్రోలు, అద్దేపల్లి, వెల్లటూరు గ్రామాలు ఉన్నాయి.
 పొన్నూరు మండలం 
పొన్నూరు మండలం లోని ఆరెమండ, ఉప్పరపాలెం, చింతలపూడి, జడవల్లి, జూపూడి, దండమూడి, దొప్పలపూడి, నండూరు, పచ్చలతాడిపర్రు, బ్రాహ్మణ కోడూరు, మన్నవ, మామిళ్లపల్లె, మునిపల్లె, వడ్డిముక్కల, వెల్లలూరు గ్రామాలున్నాయి.

సమీప గ్రామాలు
ఈ గ్రామానికి సమీపంలో మంచాల, మామిళ్ళపల్లి, వేటపాలెం, చుండూరు, గోళ్ళమూడిపాడు గ్రామాలు ఉన్నాయి.

 విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి పొన్నూరులో ఉంది.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల చేబ్రోలులో ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ పొన్నూరులోను, మేనేజిమెంటు కళాశాల చేబ్రోలులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం పొన్నూరులోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.

 వైద్య సౌకర్యం 

 ప్రభుత్వ వైద్య సౌకర్యం 
వెల్లలూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక డిస్పెన్సరీలో ఒక డాక్టరు, ముగ్గురు పారామెడికల్ సిబ్బందీ ఉన్నారు.
పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. ప్రత్యామ్నాయ ఔషధ ఆసుపత్రి గ్రామం నుండి 5 నుండి 10 కి.మీ. దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

 ప్రైవేటు వైద్య సౌకర్యం 

 తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.

 పారిశుధ్యం 
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

 సమాచార, రవాణా సౌకర్యాలు 
వెల్లలూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.

 మార్కెటింగు, బ్యాంకింగు 
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.

 ఆరోగ్యం, పోషణ, వినోద సౌకర్యాలు 
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

 భూమి వినియోగం 
వెల్లలూరులో భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 51 హెక్టార్లు
 వ్యవసాయం సాగని, బంజరు భూమి: 4 హెక్టార్లు
 బంజరు భూమి: 2 హెక్టార్లు
 నికరంగా విత్తిన భూమి: 408 హెక్టార్లు
 నీటి సౌకర్యం లేని భూమి: 1 హెక్టార్లు
 వివిధ వనరుల నుండి సాగునీరు లభిస్తున్న భూమి: 408 హెక్టార్లు

 నీటిపారుదల సౌకర్యాలు 
వెల్లలూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
 కాలువలు: 408 హెక్టార్లు

గ్రామ పంచాయతీ
అంబటి తిరుపతి రాయుడు, సింగంశెట్టి చలపతిరావు, గనిపిశెట్టి వీర శేఖరరావు, బి. వెంకటేశ్వర్లు, సిహెచ్. కొండయ్య, గనిపిశెట్టి శివ సూర్యనారాయణ ఈ గ్రామ పంచాయితీకీ సర్పంచులుగా పనిచేసారు.
2013 జూలైలో ఈ గ్రామ పంచాయతీకి జరిగిన ఎన్నికలల చింతల సతీష్ సర్పంచిగా ఎన్నికైనాడు.
2014,డిసెంబరు-5వ తేదీన ఈ గ్రామ పంచాయతీ ఉపసర్పంచి పదవికి జరిగిన ఎన్నికలలో ఆరవ వార్డు సభ్యులైన అంబటి గంగాధర్, ఉపసర్పంచిగా ఏకగ్రీవంగా ఎన్నికైనాడు.
దర్శనీయ ప్రదేశాలు/దేవాలయాలు
శివాలయం  
శ్రీ రామాలయం 
శ్రీ వేంకటేశ్వరస్వామివారి ఆలయం

గ్రామంలో ప్రధాన పంటలు
ఈ గ్రామంలో ముఖ్యంగా వరి,మొక్కజొన్న,జొన్న పంటలు పండుతాయి.

గ్రామంలో ప్రధాన వృత్తులు 
వెల్లలూరులో వ్యవసాయం, ఉల్లిపాయల వ్యాపారం చేస్తుంటారు. ఇక చిన్న చిన్న వ్యాపారాలు చేసేవారు కూడా ఉన్నారు.

ప్రముఖులు
అంబటి లక్ష్మణరావు అలహాబాద్‌ హైకోర్టు మాజీ జడ్జి.
అంబటి తిరుపతి రాయుడు ప్రముఖ క్రికెటర్‌.
బండి వెంకటేశ్వర్లు 
ఇక్కుర్తి సాంబశివరావు గుంటూరు జిల్లా కోఆపరేటివ్‌ మార్కెటింగ్ సొసైటీ అధ్యక్షుడు 
కొసనా అంకమ్మరావు (సాములోరు) వెల్లలూరులో ఎన్నో అభివృధ్ధి పనులకు శ్రీకారం చుట్టారు. తన సొంత డబ్బులు ఖర్చుపెట్టి గ్రామంలో సేవా కార్యక్రమాలు చేశారు. రోడ్లు వేయించారు, చెట్లు నాటించారు. గ్రామంలో వీధి వీధికి కుళాయిలు వేయించారు. గ్రామాన్ని అభివృద్ధి బాటలో నడిపారు.
చీమకుర్తి శేషగిరిరావు స్వాతంత్ర్య సమర యోధులు

గ్రామ విశేషాలు
ఈ గ్రామంలో ఎక్కువుగా కాపు జాతి వారు ఉంటారు.
ఈ గ్రామంలో 2007 లో అతిగా మద్యం త్రాగి, ముగ్గురు మరణించారు. దీనితో ఆ మూడు కుటుంబాల పరిస్థితి, దయనీయంగా మారింది. కుటుంబాలు విచ్ఛిన్నమైనవి. గ్రామస్థులను ఈ సంఘటన కలచివేసింది. గ్రామ పెద్దలు సమావేశమై, గ్రామంలో మద్యం విక్రయాలు జరుపగూడదని తీర్మానం చేశారు. అప్పటినుండి ఇప్పటివరకూ, గ్రామాన్ని మద్యానికి దూరంగా ఉంచారు. దీనితో చిన్న చిన్న కుటుంబాలు, ఆర్థికంగా నిలదొక్కుకుని, పురోగతివైపు పయనిస్తున్నాయి. 
2014 ఎన్నికల్లో ఆంధ్ర State లో టీడీపీ విజయఢంకా మోగించింది. ఆంధ్రకు ముఖ్యమంత్రిగా చంద్రబాబు జూన్‌8న ప్రమాణ స్వీకారం చేశారు. ఆంధ్ర రాజధానిగా విజయవాడ పరిసర ప్రాంతాల్లో ఏర్పాటు చేస్తామని ముఖ్యమంత్రి చంద్రబాబు నాయుడు ప్రకటించారు. అయితే వెల్లలూరుకు విజయవాడకు 40 కిలోమీటర్ల వ్యత్యాసమే ఉండడంతో ఇక్కడి భూములకు రెక్కలొచ్చాయి. ఇప్పటికే కొందరు రియల్టర్‌ వ్యాపారులు అక్కడి భూములు కొనుగోలు చేసేందుకు ప్రయత్నాలు చేస్తున్నారు.

గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 2816. ఇందులో పురుషుల సంఖ్య 1413, స్త్రీల సంఖ్య 1403,గ్రామంలో నివాస గృహాలు 722 ఉన్నాయి.గ్రామ విస్తీర్ణం 466 హెక్టారులు.
మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు